Jegyzőkönyv

**Lőrinc- Kertvárosi Polgárőr Csoport**

**megtartott nyilvános közgyűléséről**

Az közgyűlés 2011. szeptember 24. Budapest XVIII. kerület Nemes utca 50-60. szám alatti Kastélydombi Általános Iskolában kerül megtartásra.

Székely László elnök 13 óra 45 perckor megnyitotta a közgyűlést, üdvözölte a megjelenteket. Megállapította, hogy a közgyűlésen 11 fő jelent meg, közülük 9 fő teljes szavazati joggal rendelkezik­, a közgyűlés határozatképes. Tájékoztatóul közölte, hogy a nyilvános közgyűlés időpontja és helyszíne az egyesület honlapján közzé lett téve, külső érdeklődő nem jelent meg. A tagság megszavazta jegyzőkönyvezetőnek Liszi Károlyt.

Elnök napirend előtt tájékoztatja a közgyűlést a következőkről.

- Megkereste az egyesületet Tézsa Mihály karjelvény gyűjtő, mert ellenszolgáltatás nélkül szeretne hozzájutni az egyesület karjelvényéhez. A tagság egyhangúan egyetértett abba, hogy a gyűjtő számára ingyenesen karjelvényt adjon az elnök.

- Napirend előtt Révész Zoltán megköszönte a tagságnak azt a hozzá állást, segítőkészséget, amit a gépkocsijának megrongálása után tapasztalt.

I. napirendi pont:

- Tájékoztatást adott az elnök az egyesület pénzügyeiről, a lekötött összeg a szabadon felhasználható összeg, a házipénztárban levő összeg arányáról. A BPSZ-től kapott 35.000-Ft ruházatra fordítható összegről.

- Ismételten felhívta a tagság figyelmét arra, hogy a BPSZ megváltoztatta a rádióforgalmazásban használt hívóneveket. A változásokat mindenki megkapta e-mailben, a jövőben ezeket kell használni.

II. napirendi pont:

Szeleczky Ferenc és Csomor Csaba próbaidős tagok felvétele.

Szavazat számláló bizottság elnökének Németh Attilát, tagjának Dobák Norbertet szavazta meg a tagság.

A megtartott titkos szavazás után Németh Attila szavazat számláló bizottság elnöke bejelenti, hogy a jelenlevő 9 és a 6 távollevő, de előzetesen a szavazatát leadó tag szavazatai alapján

Szeleczky Ferencet 14 igen 1 nem szavazattal a tagság felvette rendes taggá,

Csomor Csabát 15 igen szavazattal a tagság felvette rendes taggá.

III. napirendi pont.

Székely László beszámolt a Közalapítvány a XVIII. Kerület Közbiztonságáért alapítvány legutóbbi üléséről. Az ülésen a kuratórium egyhangúan megszavazta, hogy az Erzsébet-Bélatelepi polgárőr csoport meghívásos pályázaton nyerhesse el az alapítvány támogatását, miután pótolták a pályázathoz szükséges iratokat.

A kuratórium döntött arról, is hogy a polgármester hatáskörébe utalja egyesületünk kérését miszerint támogatást kértünk Révész Zoltán autójának javíttatásához. A támogatás várható összege 50- 100.000.-Ft lehet.

Az alapítvány nem adja át egyesületünknek az ígért Suzuki gépkocsit mer annak állapota olyan rossz, hogy céljainkra alkalmatlan lenne.

Az ülésen Ekker Ferenc a Szemeretelepi egyesület vezetője jelezte, hogy nem tudják ellátni a feladatukat, ezért Székely László felajánlotta a kuratóriumnak az esetlegesen megszűnő egyesület tevékenységének átvételét.

IV. napirendi pont:

Ijú Polgárőr Program indítása. Révész Zoltán tájékoztatása szerint Kandó téri iskolából érkezett jelzés miszerint igény lenne gyerekek körében végzett polgárőr tevékenységre. Jelenleg három iskola igazgatóját kérte fel arra, hogy mérje fel a lehetséges igényeket. A kérdés az, hogy vállalja-e a tagság az ezzel járó plusz feladatokat.

A tagság nyílt szavazással 11 igen 0 tartózkodás 0 ellenszavazattal megszavazta az Ifjú Polgárőr program elindítását.

Székely László 14 óra 15 perckor a taggyűlést bezárja.

Jegyzőkönyv 14 óra 15 perckor lezárva.

……………………….. ……………………..

elnök jkv. vezető

………………………………………… ………………………………………

hitelesítő tag hitelesítő tag